હળવદ-ધ્રાંગધ્રાના કોંગ્રેસી ધારાસભ્ય પરષોત્તમ સાબરીયાની પોલીસે રવિવારે સાંજે નાની સિંચાઈ યોજનાના કૌભાંડનો મુદ્દો વિધાનસભામાં ન ઉછાડવા માટે ૪૦ લાખ માગ્યાના કિસ્સામાં ધરપકડ કરી હતી. ધારાસભ્યની સાથોસાથ પોલીસે તેના મળતિયા વકીલ ભરતને પણ સળીયા પાછળ ધકેલી દીધો હતો. આ બનાવની જાણ થતાં જ મોરબી જિલ્લાના કોંગ્રેસી ધારાસભ્યો લલિત કગથરા, બ્રિજેશ મેરજા અને મહમદ જાવીદ પીરઝાદા પોલીસ મથકે રજૂઆત કરવા દોડી ગયા હતા. કોંગ્રેસી ધારાસભ્યોએ ધરપકડને રાજકીય ખેલ ગણાવ્યો હતો.